மதயானை யொன்றைக் கண்டு தலைவி யஞ்சி யலறியபொழுது ஒருவன் அக்களிற்றை மிரட்டிப் பின் போகச் செய்து தலைவியை மீட்டானெனக் களவை வெளிப்படுத்தல். படநாக மல்லைப் பதிப்பூ சுரனைமுற் பற்றவவன் விடநாக பூடணர் சோழீச லிங்கர்முன் மீட்டபண்பாய்த் தொடர்நாகங் கண்டிவ ளஞ்சவஞ் சாயெனச் சொல்லியந்தக் கடநாகந் தன்னைப்பின் மீட்டானப் போதொரு காவலனே. செவிலி சுரத்தியல் புரைத்தல்: தலைவி, களவாகத் தலைவனுடன் சென்றாள் என்பதைப் பாங்கியால் அறிந்த செவிலித்தாய் கொடிய பாலை நிலத்தை இருவரும் எவ்வாறு கடந்தனரோ வென்று பாலையின் தன்மை கூறுதல். எரியுங் கனன்மழுச் சோழீச லிங்கர் எழில்வரைமேல்